Μαξίν Γουότερς

Η Μαξίν Μούρ Γουότερς (αγγλικά: Maxine Moore Waters née Carr, 15 Αυγούστου 1938), είναι Αμερικανίδα πολιτικός, που υπηρετεί ως Μέλος της Βουλής των Αντιπροσώπων των Ηνωμένων Πολιτειών για την 43η περιφέρεια της Καλιφόρνιας από τον Ιανουάριο του 1991. Είναι μέλος του Δημοκρατικού Κόμματος. 

Από τον Ιανουάριο του 2019, διατελεί πρόεδρος της Επιτροπής Χρηματοοικονομικών Υπηρεσιών της Βουλής των Αντιπροσώπων των Ηνωμένων Πολιτειών. 

Από το 1991 έως το 1993, αντιπροσώπευσε την 29η περιφέρεια, από το 1993 έως το 2013, την 35η περιφέρεια και από το 2013, υπηρετεί την 43η περιφέρεια. Η τρέχουσα περιφέρεια της Γουότερς, περιλαμβάνει ένα σημαντικό τμήμα στο νότιο Λος Άντζελες.

Προηγουμένως, υπηρέτησε ως Μέλος της Πολιτειακής Συνέλευσης της Καλιφόρνιας από την 48η περιφέρεια, από το 1976 έως το 1990.

Βιογραφία 
Η Μαξίν Καρ, γεννήθηκε τον Αύγουστο του 1938 στο Σαιντ Λούις του Μιζούρι, όπου και μεγάλωσε. Φοίτησε στο Λύκειο "Vashon High School" στο Σαιντ Λούις, το οποίο αποφοίτησε το 1956. Το 1961, εγκαταστάθηκε μαζί με την οικογένειά της στο Λος Άντζελες. 

Σπούδασε Κοινωνιολογία στο Πολιτειακό Πανεπιστήμιο της Καλιφόρνιας στο Λος Άντζελες, και έλαβε πτυχίο (BA) το 1971.

Παραπομπές

Εξωτερικοί σύνδεσμοι
 

Μέλη της Βουλής των Αντιπροσώπων (ΗΠΑ)
Καλιφόρνια
Πολιτικοί του Δημοκρατικού Κόμματος (ΗΠΑ)
Αμερικανοί πολιτικοί
Αφροαμερικανοί
__ΕΥΡΕΤΗΡΙΟ__